ନୂଆଦିଲ୍ଲୀ : ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଆସନ୍ତାକାଲି ଗୁରୁବାର ଭିଡ଼ିଓ କନ୍ଫରେନ୍ସିଂ ମାଧ୍ୟମରେ 'ସ୍ବଚ୍ଛ ଟିକସ ବ୍ୟବସ୍ଥା-ସଚ୍ଚୋଟଙ୍କୁ ସମ୍ମାନ' (ପାରଦର୍ଶୀ କରଦାନ- ଇମାନଦାର କା ସମ୍ମାନ) କାର୍ଯ୍ୟକ୍ରମର ଶୁଭାରମ୍ଭ କରିବେ। କେନ୍ଦ୍ରୀୟ ପ୍ରତ୍ୟକ୍ଷ ଟିକସ ବୋର୍ଡ-ସିବିଡିଟି ପ୍ରତ୍ୟକ୍ଷ ଟିକସ କ୍ଷେତ୍ରରେ ଏଇ କିଛିବର୍ଷ ଭିତରେ ଅନେକ ବଡ଼ ବଡ଼ ସଂସ୍କାର ଆଣିଛି। ଗତବର୍ଷ ଉଦ୍ୟୋଗ ଟିକସ ହାର ଶତକଡ଼ା ୩୦ ଭାଗରୁ ଶତକଡ଼ା ୨୨ ଭାଗକୁ ହାସ କରାଯାଇଥିବା ବେଳେ ନୂଆ କଞ୍ଚାମାଲ ଉତ୍ପାଦନକାରୀ ଶିଳ୍ପଗୁଡ଼ିକ ପାଇଁ ଟିକସ ହାରକୁ ଶତକଡ଼ା ୧୫ ଭାଗକୁ ହ୍ରାସ କରାଯାଇଛି। ଏଥିସହିତ ଲାଭାଂଶ ବଣ୍ଟନ ଟିକସକୁ ମଧ୍ୟ ଶେଷ କରି ଦିଅଯାଇଛି।
ଟିକସଦାତାମାନେ ବାଧ୍ୟ ହୋଇ ଟିକସ ଦେବେ। ଏଥିସହିତ ଷ୍ଟାର୍ଟ-ଅପ୍ କମ୍ପାନିଗୁଡ଼ିକ ପାଇଁ ଟିକସ ନିୟମକୁ ମଧ୍ୟ ସରଳ କରାଯାଇଛି।
ବକେୟା ଟିକସ ମାମଲା ଗୁଡ଼ିକର ସମାଧାନ ପାଇଁ ଆୟକର ବିଭାଗ ଦ୍ୱାରା ପ୍ରତ୍ୟକ୍ଷ ଟିକସ 'ବିବାଦରୁ ବିଶ୍ୱାସ ଆଇନ-୨୦୨୦' ପ୍ରସ୍ତୁତ କରାଯାଇଛି। ଏହି ଆଇନ ଅନୁସାରେ ଆୟକର ସମ୍ବନ୍ଧୀୟ ବିବାଦଗୁଡ଼ିକର ସମାଧାନ କରାଯାଉଛି। ଟିକସଦାତାମାନଙ୍କର ଆପତ୍ତି ଅଭିଯୋଗ ଓ ମୋକଦ୍ଦମା ସଂଖ୍ୟା କମ୍ କରିବା ପାଇଁ ବିଭିନ୍ନ ଆପିଲେଟ୍ କୋର୍ଟରେ ଆବେଦନ କରିବା ପାଇଁ ଆର୍ଥିକ ଫି' ବୃଦ୍ଧି କରାଯାଇଛି।
ଡିଜିଟାଲ୍ ଉପାୟରେ ନେଣଦେଣ ଓ ଇଲେକ୍ଟ୍ରୋନିକ୍ ମାଧ୍ୟମରେ ପୈଠ ପାଇଁ ଅନେକ ପଦକ୍ଷେପ ଗ୍ରହଣ କରାଯାଇଛି। କୋଭିଡ୍-୧୯ ସମୟରେ ଟିକସଦାତାମାନେ ଯେପରି ବିଶେଷ ଅସୁବିଧା ଭୋଗ ନ କରିବେ, ସେଥିପାଇଁ ଆୟକର ବିଭାଗ ମଧ୍ୟ ଅନେକ ପଦକ୍ଷେପ ନେଇଛି। ଏଥିପାଇଁ ରିଟର୍ଣ୍ଣ ଦାଖଲର ସମୟସୀମାକୁ ସଂପ୍ରସାରଣ କରାଯାଇଛି।
ପ୍ରଧାନମନ୍ତ୍ରୀଙ୍କ ଦ୍ୱାରା ଆସନ୍ତାକାଲି ଏହି ବ୍ୟବସ୍ଥାର ଶୁଭାରମ୍ଭ ସହ ପ୍ରତ୍ୟକ୍ଷ ଟିକସ ସଂସ୍କାରକୁ ଆହୁରି ଅଧିକ ବ୍ୟାପକ କରାଯାଇ ପାରିବ।
